Un bărbat din Suceava a plătit peste 11.000 de euro pentru o rulotă de vacanță, care nu există în realitate. Avertismentul polițiștilor
Un bărbat din Suceava s-a ales cu o pagubă de peste 11.000 de euro, după ce a vrut să cumpere o rulotă de vacanță de pe internet. Bărbatul a găsit un anunț pe o rețea socială și a luat legătura cu vânzătorul, care s-a dovedit a fi dintr-un alt stat european. În urma discuțiilor purtate, românul a făcut 4 plăți într-un cont bancar, însă când s-a împlinit termenul pentru livrare, vânzătorul a cerut alți bani. Bărbatul a aflat că a fost înșelat după ce a găsit, pe diferite forumuri, informații că firma de rulote nici nu există, în realitate.